2.1+Læringsaktiviteter

En læringsaktivitet i web 2.0 defineres som //“alle de aktivitetsformer, der i bred forstand er digitalt medierede. Det vil sige aktiviteter, hvor digitale medier og værktøjer indgår som en del af en læringspraksis”// (Christensen og Gynther 2000: 78). De læringsaktiviteter Facebook kan fordre er mulighed for at kollaborere og videndele eleverne imellem. Man kan gennem Facebook lave en gruppe der specifikt handler om, at eleverne videndeler deres indsamlede materiale, hvilket vi i undervisningsforløbet forestiller os vil være en force.
 * Læringsaktiviteter **

En sidste læringsaktivitet Christiansen og Gynther nævner er, at eleverne skal forholde sig til det web 2.0 medie de anvender. Aktiviteter indenfor dette er her //“analyse, vurdering, validering, sortering, begrundelse for fravalg”// (Christiansen og Gynther 2000: 79). Dette er en læringsaktivitet, vi gennem vores læremiddel Facebook benytter. Eleverne skal efter at have indsamlet indformationer forholde sig til netop disse faktorer. Dette stiller krav til at eleverne kan analysere, vurdere, validere og frasortere oplysninger, de ikke finder relevante herfor.

Læreren skal være opmærksom på at undervisningskontrollen ikke bliver pålagt eleverne. Det er især vigtigt at læreren ikke forlader underviserrollen og pålægger eleverne eller de digitale resourcer ansvaret. Det vil vi sikre ved at læreren er administrator på Facebookgruppen. Dermed kan læreren kontrollere, hvor langt eleverne er i processen, samt hvad eleverne videndeler.